طالبان قروپلاشماسی‌نین افغانیستانین کاپیسا ویلایتی‌نین نجراب قصبه سینه تشکیل ائتدیگی هوجوم نتیجه سینده ایکی پولیس امکداشی هلاک اولوب.
بو بارده کاپیسا ویلایتی‌نین پولیس ایدارسی‌نین سؤزچوسو شوکور شاییک ژورنالیستلره وئردیگی معلوماتدا بیلدیریب. او، حادثه نین نجراب قصبه سی نین مرکزینده باش وئردیگینی دئییب. هوجوم‌دان سونرا قارشیدورمانین یاشاندیغی قئید اولونوب.
قارشیدورما زامانی ایلی پولیس امکداشی‌نین هلاک اولدوغونو دئین شاییک اوچ پولیسین ده خسارت آلدیغینی سؤیله ییب.
شاییک همچنین قارشیدورما زامانی 10 سلاح‌لی‌نین اؤلدورولدوگونو، 13-نون ده یارالاندیغینی قئید ائدیب.
طالبان وئردیگی آچیقلامادا ایسه هوجوم نتیجه سینده بعضی بؤلگه لرین قروپلاشمانین نظارتینه کئچدیگینی بیلدیریب.
